CELEX: 62019TN0632
Language: bg
Date: 2019-09-23 00:00:00
Title: Дело T-632/19: Жалба, подадена на 23 септември 2019 г. — DD/FRA

2.12.2019   
            
            
               BG
            
            
               Официален вестник на Европейския съюз
            
            
               C 406/34
            
         
      Жалба, подадена на 23 септември 2019 г. — DD/FRA
      (Дело T-632/19)
      (2019/C 406/44)
      Език на производството: английски
      
         Страни
      
      
         Жалбоподател: DD (представители: L. Levi и M. Vandenbussche, lawyers)
      
         Ответник: Агенция на Европейския съюз за основните права (FRA)
      
         Искания
      
      Жалбоподателят моли Общия съд:
      
                  —
               
               
                  да присъди на жалбоподателя обезщетение за претърпените неимуществени вреди, описани в настоящата жалба, определени по справедливост на 100 000 EUR,
               
            
                  —
               
               
                  да отмени решението на директора на Агенцията на Европейския съюз за основните права (FRA) от 19 ноември 2018 г. за отхвърляне на искането, направено от жалбоподателя на основание член 90, параграф 1 от Правилника,
               
            
                  —
               
               
                  при необходимост, да отмени решението на директора на FRA от 12 юни 2019 г. за отхвърляне на жалбата на жалбоподателя, подадена на основание член 90, параграф 2 от Правилника срещу горепосоченото решение от 19 ноември 2018 г.,
               
            
                  —
               
               
                  да осъди ответника да плати съдебните разноски.
               
            
         Основания и основни доводи
      
      Жалбоподателят изтъква шест основания в подкрепа на жалбата.
      
                  1.
               
               
                  Първо основание: ответникът не е изслушал жалбоподателя и не е приел решение съгласно член 3 от Приложение IX към Правилника след решението на Съда на публичната служба от 8 октомври 2015 г., DD/FRA (F-106/13 и F-25/14, EU:F:2015:118).
               
            
                  2.
               
               
                  Второ основание: административното разследване и първоначалното дисциплинарно производство са нередовно образувани.
               
            
                  3.
               
               
                  Трето основание: ответникът не е поправил неимуществените вреди на жалбоподателя, произтичащи от решението за налагане на наказание, отменено от Съда на публичната служба в горепосоченото съдебно решение.
               
            
                  4.
               
               
                  Четвърто основание: ответникът не е изпълнил посоченото решение на Съда на публичната служба и не е провел преддисциплинарното производство в разумен срок и с дължимата грижа.
               
            
                  5.
               
               
                  Пето основание: с образуването и провеждането на административното разследване са нарушени Регламент (ЕО) № 45/2001 (1), Правилника за длъжностните лица на Европейския съюз и правото на личен живот (член 7 от Хартата на основните права на Европейския съюз).
               
            
                  6.
               
               
                  Шесто основание: ответникът нееднократно прави неоснователни, клеветнически и обидни изявления за жалбоподателя, които представляват нарушения на принципа res judicata, на презумпцията за невиновност и на задължението за полагане на грижа.
               
            
         (1)  Регламент (ЕО) № 45/2001 на Европейския парламент и на Съвета от 18 декември 2000 година относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 2001 г. стр. 1; Специално издание на български език, глава 13, том 30, стр. 142).